《百丈书怀寄丘子深》
宋代·陈藻

离骚休唱逐臣愁，此曲思君可寄不。
百岁都来如过客，一生大半似幽囚。
那堪泣玉空怀宝，刚道雕虫胜饭牛。
山馆无聊春睡美，日高丈五正蒙头。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。